United States Congress
Teritoriul Michigan a fost înființat printr-o lege adoptată de Congresul Statelor Unite ale Americii la 11 ianuarie 1805, în vigoare din 30 iunie 1805. Legea definea teritoriul ca "toată zona din Teritoriul Indiana care este situată la nord de linia trasată la est de la extrema sudică a lacului Michigan pâna la punctul unde aceasta va întâlni lacul Eire, și la est de o linie trasată de la numita extremă sudică, prin mijlocul lacului Michigan, spre extremitatea sa nordică, și mai departe spre frontiera de nord a Statelor Unite".Primul guvernator al teritoriului, William Hull, a desființat comitatul Wayne inființând noi districte, concepute de el, dar acestea au avut o viață scurtă. Lewis Cass a devenit guvernator în 1815, a anulat lucrările lui Hull și a inființat o a treia reîncarnare a comitatului Wayne, acesta incluzând acum toate pământurile din Teritoriul Michigan cedate de amerindieni prin Tratatul de la Detroit din 1807.